**Rozšírenie priestorových kapacít MŠ prístavbou v obci Trakovice**

Obec Trakovice v predchádzajúcom období prebudovala nefunkčné priestory kotolne a prislúchajúce zázemie na 3 pavilón materskej školy. Uvedený pavilón obsahuje herňu, spálňu, šatňu a prislúchajúce sociálne zariadenia. Uvedenými úpravami sme zvýšili kapacitu MŠ až na počet 65 detí. Z rozvojom bývania a zvyšovania počtu detí aj táto kapacita nepostačuje, čo malo za následok, že sme nemohli uspokojiť všetkých rodičov o umiestnenie ich detí do MŠ.

Na základe horeuvedených skutočností obecné zastupiteľstvo na svojom zasadnutí dňa 22.9.2021 uznesením č. 34/2021 zobralo na vedomie návrh starostu obce na vypracovanie projektovej dokumentácie na rozšírenie priestorových kapacít MŠ . Uznesením č. 58/2021 zo dňa 8.12.2021 bolo schválené podanie žiadosti Žiadosť bola podaná na Trnavský samosprávny kraj rámci výzvy  IROP- PO2 -SC-221-2021- 67

Dňa 6.6.2022 nám bolo oznámené, že“ žiadosť splnila podmienky poskytnutia príspevku tak, ako boli stanovené vo výzve , avšak žiadosť nebolo možné schváliť z dôvodu nedostatku finančných prostriedkov určených vo výzve „ Zároveň nám oznámili, že náš projekt zaraďujú do zásobníka výzvy.

Dňa 12.9.2022 prišlo oznámenie, že náš projekt vytiahli zo zásobníka výziev a bol schválený. Dňa 10.10.2022 bola podpísaná zmluva s Ministerstvom investícii , regionálneho rozvoja a informatizácii SR zastúpená Trnavským samosprávnym krajom.

**Názov projektu:**                            Rozšírenie priestorových kapacít MŠ prístavbou v obci

Trakovice

**Kód ITMS2014+:**                           302021BPM3

**Prijímateľ:**   Obec Trakovice

**Miesto realizácie projektu:**Západné Slovensko, Trnavský kraj, Okres Hlohovec, Trakovice

**Poskytovateľ:**                                Ministerstvo investícií, regionálneho rozvoja   
 a informatizácie Slovenskej republiky

**V zastúpení:**                Trnavský samosprávny kraj

**Operačný program:**                      Integrovaný regionálny operačný program

**Prioritná os:**     Ľahší prístup k efektívnym a kvalitnejším verejným službám

**Špecifický cieľ:**   Zvýšenie hrubej zaškolenosti detí v materských školách

**Kód výzvy:**IROP-PO2-SC221-2021-67

**Výška poskytnutého príspevku zo Zmluvy o poskytnutí NFP:**

Celková výška oprávnených výdavkov:         401 787,26 EUR

**Maximálna výška NFP (95 %):** 381 697,90 EUR

Výška spolufinancovania (5 %):                      20 089,36 EUR

*Predmetom projektu je rozšírenie kapacít - prístavba budovy MŠ za účelom zvýšenia kapacity existujúcej MŠ s cieľom pokryť potreby v oblasti výchovy a vzdelávania detí v predškolskom veku. Realizáciou aktivít žiadateľ udrží 65 existujúcich miest a vytvorí 20 nových miest*. Cieľovou skupinou projektu sú deti, rodičia, pedagogickí a odborní zamestnanci. Na základe uvedenej zmluvy príde k výstavbe nového objektu, ktorý bude prepojený s jestvujúcim 3 pavilónom MŠ. Uvedený samostatný 4 pavilón s kapacitou cca 20 detí bude obsahovať : herňu, spálňu, šatňu, chodbu ,sociálne zariadenia, kanceláriu pre pedagogický personál a samostatnú technickú miestnosť. V technickej miestnosti bude zázemie pre plynový kotol, rekuperačné zariadenie a na streche budú umiestnené fotovoltaické panele na výrobu elektrickej energie pre všetka pavilóny MŠ.

V súčasnej dobe prebieha verejné obstarávanie na dodávateľa prác a stavebný dozor